proxectonos/corpus_dominio_legal_administrativo_tmp huggingface dataset:
19/06/2017 | Administración LocalMunicipal
Melide
Aprobación definitiva da modificación do artigo 6 da Ordenanza número 8, reguladora da taxa pola subministración/distribución da auga

EDICTO Aprobación definitiva da modificación do artigo 6 da Ordenanza número 8, reguladora da taxa pola subministración/distribución da auga Elevado a definitivo o acordo adoptado polo Pleno en sesión celebrada o día 7 de novembro de 2016 sobre modificación do artigo 6 da Ordenanza municipal número 8, reguladora da taxa pola subministración/distribución da auga, publicado no BOP número 216, do 15/11/2016, e unha vez transcorrido o período de exposición ao público sen que se teñan presentado reclamacións, publícase o texto da modificación do artigo 6 da Ordenanza número 8, reguladora da taxa pola subministración/distribución da auga, que quedaría redactado como segue: “Artigo 6.º.–COTA TRIBUTARIA. Cota por subministración de auga: a cota tributaria en concepto de taxa por subministración de auga potable resulta de aplicar á base impoñible o precio por metro cúbico de consumo de auga, segundo segue: Tarifas do servizo de abastecemento: 1.–Abonados domésticos e comerciais: 1.1.–Mínimo de 10 m³ mes: 0,3649 €/m³ 1.2.–Excesos: 0,4616 €/m³ 2.–Usos industriais e obras: 2.1.–Mínimo de 30 m³ mes: 0,4188 €/m³ 2.2.–Excesos: 0,5153 €/m³” A modificación proposta entrará en vigor o 1 de xaneiro de 2017, unha vez publicado no Boletín Oficial da Provincia o acordo definitivo, incluíndo o provisional elevado automáticamente a tal categoría, e o texto da modificación da ordenanza, sen que entren en vigor ata que se leve a cabo devandita publicación. Melide, 15 de xuño de 2017. A alcaldesa Dalia García Couso
19/06/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.56516. Rosa María Marcote Canosa. Concello de Fisterra

Rosa María Marcote Canosa solicita de Augas de Galicia a autorización de obras no lugar de Sardiñeiro, parroquia de Sardiñeiro (San Xoán), t. m. de Fisterra (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.56516 As obras solicitadas consisten na construción dunha vivenda unifamiliar na parcela 291 da parcelaria San Juan Sardiñeiro 8 ref. catastral 1047620MH8514N0001JA, correspondente ca dirección de rúa Lagares, concello de Fisterra. A vivenda contará cun andar e baixo cuberta e sitúase dentro da zona de policía do río do Medio. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fisterra ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, O xefe do servizo territorial (ASINADO DIXITALMENTE Á MARXE) Festus Daoud Comajuncosas
19/06/2017 | Administración LocalMunicipal
Culleredo
Economía, Facenda e Réxime Interior
Conta xeral 2016

Formulada e rendida a Conta Xeral do Concello de Culleredo correspondente ó exercicio económico de 2016, e informada pola Comisión Especial de Contas, exponse ao público nas oficinas de Intervención do Concello durante 15 días hábiles contados a partir do seguinte á inserción do presente Edicto no Boletín Oficial da Provincia. Os interesados poden presentar por escrito as reclamacións, reparos ou observacións que consideren oportunos, durante o devandito prazo de exposición e oito días máis, de conformidade co disposto no artigo 212 do texto refundido da lei reguladora das facendas locais. Culleredo, 13 de xuño de 2017 O alcalde Julio Sacristán de Diego
19/06/2017 | Administración LocalMunicipal
Vilasantar
Aprobación inicial do orzamento para o exercicio 2017

Aprobado inicialmente polo Pleno da Corporación, o día 08-06-2017, o orzamento xeral para o exercicio 2017, en cumprimento do disposto nos artigos 169.1 do Real decreto lexislativo 2/2004, do 5 de marzo, e 20 do RD 500/1990, do 20 de abril, exponse ao público na secretaría do Concello por un prazo de 15 días hábiles, que empezarán a contar dende o seguinte ao da inserción deste edicto no Boletín Oficial da Provincia, co fin de que durante o mesmo os interesados poidan examinalo e presentar reclamacións segundo o previsto no artigo 170 do Real decreto lexislativo 2/2004, do 5 de marzo. De acordo co artigo 169.1 do Real Decreto Lexislativo 2/2004, do 5 de marzo, si durante o devandito prazo non se presentasen reclamacións o orzamento entenderase definitivamente aprobado. Vilasantar, 13 de xuño de 2017 O alcalde Fernando Pérez Fernández
19/06/2017 | Administración LocalMunicipal
Camariñas
Delegación das funcións da Alcaldía o día 14 de xuño de 2017 na primeira tenente de alcalde

ANUNCIO DECRETO DA ALCALDÍA DELEGANDO FUNCIÓNS Por ausentarme da Alcaldía o día 14 de xuño de 2017, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, en esta data ACORDO: PRIMEIRO.–Delegar as funcións da Alcaldía o día 14 de xuño de 2017, na 1.ª tenente de alcalde, Dna. Afrodita Parajes Gueorguieva. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO.–Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO.–Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 13 de xuño de 2017. O alcalde Asdo.: Manuel Valeriano Alonso de León
19/06/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de maio de 2017

Con arranxo ao disposto no artigo 154 do Texto Refundido da Lei de Contratos do Sector Público aprobado por Real Decreto Lexislativo 3/2011 do 14 de novembro faise pública a relación de contratos formalizados por esta Deputación Provincial da Coruña no período comprendido entre o 1 e o 31 de maio de 2017 A Coruña, 06 de xuño de 2017 O PRESIDENTE O SECRETARIO Valentín González Formoso José Luís Almau Supervía
19/06/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.57378. Gaspar Suares Gajate. Concello de Ordes

Rosario Antonia Jianyu Aldatz Da Conceiçao solicita de Augas de Galicia a autorización de obras no t. m. de Ordes (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.57378 As obras solicitadas consisten na demolición parcial, reconstrución da cuberta e cambio de uso para almacén agrícola da edificación existente na parcela de referencia catastral 15060A059003110000BI e ademais da demolición e retirada da construción anexa situada nesa mesma parcela. A parcela onde se realizará a actuación sitúase no lugar de A Espenica, t. m. de Ordes, na zona de policía do río Cabrón que é lindeiro polo leste. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, O xefe do servizo territorial (ASINADO DIXITALMENTE Á MARXE) Raysa Xisela Spinks Villarruel
19/06/2017 | Administración LocalMunicipal
Melide
Aprobación definitiva da modificación do artigo 2 da Ordenanza fiscal número 2, reguladora do imposto sobre vehículos de tracción mecánica

EDICTO Aprobación definitiva da modificación do artigo 2 da Ordenanza Fiscal número 2 reguladora do Imposto sobre Vehículos de Tracción Mecánica O Pleno da Corporación, en sesión do 7 de novembro de 2016 acordou aprobar a modificación da Ordenanza municipal número 2, reguladora do Imposto sobre Vehículos de tracción mecánica (publicación aprobación inicial no BOP de A Coruña número 216 de 15/11/2016), e dado que durante o período de exposición pública non se presentaron reclamacións, elevouse automaticamente a definitivo o citado acordo ata entón provisional, debendo publicarse o texto da modificación do artigo 2 da dita Ordenanza Fiscal número 2 para a súa entrada en vigor, que queda redactado como segue: “Artigo 2.–Exencións. Estarán exentos do imposto os vehículos aos que se refire o artigo 93.1 do TRLFL, nos termos regulados nesta. Para os efectos previstos no apartado anterior, os interesados poderán solicitar a exención no Rexistro Xeral deste Concello, debendo acompañar a seguinte documentación: a) No suposto dos vehículos para persoas de mobilidade reducida, en relación co disposto no parágrafo segundo do artigo 93.2 do Texto refundido da Lei reguladora das facendas locais, os solicitantes da exención por discapacidade (en grao igual ou superior ao 33 por cento): – Fotocopia do permiso de circulación. – Xustificante da exención do Imposto especial sobre determinados medios de transporte (Imposto de matriculación), de ser o caso. – Certificado de empadroamento no Concello de Melide. – Acreditación de que o vehículo vai ser dedicado exclusivamente ao uso do discapacitado. – Certificado da discapacidade emitido polo órgano competente ou, na súa falta, acreditación da condición de pensionista da Seguridade Social que teña recoñecida unha pensión de incapacidade no grao de total, absoluto ou gran invalidez, ou de pensionista de clases pasivas que teña recoñecida unha pensión de xubilación ou de retiro por incapacidade permanente para o servizo ou inutilidade. b) No suposto dos tractores, remolques, semirremolques e maquinaria agrícola: – Fotocopia do permiso de circulación. – Fotocopia do certificado de características. – Fotocopia da libreta de inspección agrícola expedida a nome do titular do vehículo. – Certificado de empadroamento. Non procederá a aplicación desta exención cando pola Administración municipal se comprobe que os tractores, remolques ou semirremolques, de carácter agrícola, se dedican ao transporte de produtos ou mercadorías de carácter non agrícola ou que non se estime necesario para explotacións da dita natureza”. A modificación proposta entrará en vigor o 1 de xaneiro de 2017, unha vez publicado no Boletín Oficial da Provincia o acordo definitivo, incluíndo o provisional elevado automáticamente a tal categoría, e o texto da modificación da ordenanza, sen que entre en vigor ata que se leve a cabo devandita publicación. Melide, 15 de xuño de 2017. A alcaldesa Dalia García Couso
09/06/2017 | Administración LocalMunicipal
Sobrado
Aprobación do padrón fiscal da taxa de abastecemento de auga do 1.º trimestre de 2017

ANUNCIO Por resolución da Alcaldía do 31 de maio de 2017 aprobouse o padrón da taxa polo servizo de abastecemento de auga correspondente ao 1.º trimestre de 2017. Polo que se expón ao público durante quince días, a contar dende a publicación do presente anuncio no BOP da Coruña, para que os interesados poidan examinalo e, no seu caso, formular as reclamacións oportunas. O anuncio de publicación no BOP produce os efectos de notificación colectiva. A falta de pago no periodo voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Contra as liquidacións incorporadas ao padrón, os interesados poderán interpor os seguintes recursos: – Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administraativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Tamén se poderá interpor calquera outro recurso que se estime conveniente. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes, contado dende o día seguinte ao remate da exposición pública do padrón. Sobrado, 5 de xuño de 2017. A alcaldesa Asdo.: M.ª Jesús García Souto
09/06/2017 | Administración LocalMunicipal
Rianxo
Tesourería - Recadación
Exposición publica do padrón do segundo cuadrimestre taxa sobre recollida de lixo 2017

EXPOSICIÓN PÚBLICA DO PADRÓN DO SEGUNDO CUADRIMESTRE TAXA SOBRE RECOLLIDA DE LIXO 2017 Mediante decreto da Alcaldía do día 8 de xuño de 2017, acordouse aprobar o padrón do segundo cuadrimestre da taxa de recollida de lixo correspondente ao exercizo 2017, no que se incluíron as altas, baixas e modificacións producidas. O padrón quedará exposto nas dependencias de Recadación, durante 15 días, contados a partir do día seguinte ao que se publique este anuncio no BOP, prazo durante o cales os interesados poderán examinalo e formular alegacións. Contra as liquidacións comprendidas no Padrón se poderá interpor recurso de reposición, no prazo dun mes, a partir da finalización do prazo de exposición ao público, ao abeiro do artigo 14.2 do Real Decreto Lexislativo 2/2004, do 5 de marzo, polo que se aproba o TR da Lei Reguladora das Facendas Locais. Contra a resolución recaída poderá interpor recurso contencioso-administrativo perante o Xulgado do Contencioso-Administrativo no prazo de dous meses, contados dende o día seguinte o da notificación de dita resolución, ou ben no prazo de seis meses se non recae resolución expresa no prazo dun mes dende o día seguinte o da interposición do recurso de reposición. O presente edicto ten carácter de notificación colectiva, de acordo co artigo 102.3 da Lei 58/2003, do 17 de decembro, Xeral Tributaria e de anuncio de cobranza, segundo o artigo 24 do Real Decreto 939/2005, do 29 de xullo, que aproba o Regulamento Xeral de Recadación. O período voluntario de ingreso comenzará o 1 de xullo e rematará o 1 de setembro, ámbolos dous incluidos. Os pagos poderán realizarse en calquera das entidades colaboradoras que se indican a continuación, presentando o recibo durante o horario de caixa: Abanca, CaixaBank, Banco Santander ou Banco Pastor. Os recibos domiciliados pasaranse ao cobro o día 6 de xullo de 2017. Transcorrido o período voluntario de ingreso, iniciarase o periodo executivo, e as débedas esixiranse pola vía de constrinximento e devengarán as recargas, xuros e custas que se produzan. Rianxo, 8 de xuño de 2017. O alcalde Asdo.: Adolfo Muiños Sánchez
09/06/2017 | Administración LocalMunicipal
Boimorto
Aprobación definitiva de expediente de modificación de créditos

EDICTO Aprobado definitivamente o expediente administrativo de modificación de crédito núm.2/2017 e subexpediente de crédito extraordinario n.º 1/2017 no orzamento do Concello de Boimorto para o ano 2017, ao non presentarse ningunha reclamación no período de exposición ao público de aquel (quince días hábiles a partir da publicación no BOP n.º 89, de data 12/05/2017), en aplicación do disposto nos artigos 169, 170, 171 e 179 do R. D. 2/2004, do 5 de marzo, polo que se aproba o texto refundido da Lei reguladora das facendas locais e do R. D. 500/90 de 20 de abril, faise público que despois dos devanditos expedientes (incluíndo os expedientes administrativos de modificación de crédito aprobados até esta data), o resumo por capítulos do orzamento de gastos e ingresos quedaría da seguinte forma: Contra a aprobación definitiva do expediente administrativo de modificación de créditos antedito no orzamento para o ano 2017, os interesados/as debidamente lexitimados poderán interpor recurso contencioso-administrativo consonte ao establecido no artigo 171 do texto refundido da Lei reguladora das facendas locais RD 2/2004, do 5 de marzo. O que se fai público para xeral coñecemento e efectos. En Boimorto, 6 de xuño de 2017. A alcaldesa Asdo.: María Jesús Novo Gómez
09/06/2017 | Administración LocalMunicipal
Arzúa
Aprobación da taxa de axuda no fogar do mes de maio

APROBACIÓN DO PADRÓN DA TAXA POLO SERVIZO DE AXUDA NO FOGAR Por Resolución da Alcaldía de data 1 de xuño de 2017 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de maio de 2017. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 1 de xuño de 2017. Asdo.: José Luis García López Alcalde-presidente do Concello de Arzúa
09/06/2017 | Administración LocalMunicipal
Arteixo
Servizos Económicos
Aprobación do padrón da taxa de vaos do exercicio 2017

EDICTO Por Resolución da Alcaldía de data dous de xuño de 2017 e con número 1581, acordouse: “PRIMEIRO.–Aprobar o padrón da “taxa pola entrada de vehículos a través de beirarrúas e reservas da vía pública para aparcamento exclusivo, parada de vehículos, carga e descarga de mercancías de calquera clase (vaos)” (Ordenanza fiscal n.º 23), correspondente ó período impositivo do exercicio 2017, no que constan 491 recibos por un importe de CENTO VINTE MIL SETECENTOS SETE EUROS E OITENTA E OITO CÉNTIMOS (120.707,88 €), que comeza por A. D GRUPO REGUEIRA SA e remata por VIDAL DOLDÁN INOCENCIO. SEGUNDO.–Expoñer ó público tódolos datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.–Contra as liquidacións incorporadas ó Padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente”. Arteixo, 5 de xuño de 2017. O ALCALDE-PRESIDENTE Por delegación, Decreto n.º 1336/2015 Asdo.: José Baldomero Vázquez Pereiro CONCELLEIRO DA ÁREA DE SS. EE.
09/06/2017 | Administración LocalMunicipal
Curtis
Anuncio de substitución do alcalde por ausencia

Mediante Decreto da Alcaldía n.º 161, de 5/06/2017, disponse que durante a ausencia do alcalde entre os días 6 e 8 de xuño de 2017, ambos incluídos, asume as súas funcións o primeiro tenente de alcalde, D. Antonio Ángel Fraga Sánchez. O que se fai público en cumprimento do disposto no artigo 47.2 en relación co 44.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, do 28 de novembro. Curtis, 5 de xuño de 2017. O alcalde Asdo.: Javier Francisco Caínzos Vázquez
09/06/2017 | Administración LocalMunicipal
Miño
Aprobación inicial de modificación da Ordenanza fiscal número 13, reguladora da taxa por expedición de documentos

O Pleno da Corporación municipal do Concello de Miño, na sesión celebrada o día 2 de xuño de 2017, acordou a aprobación inicial da modificación da Ordenanza fiscal número 13, reguladora das taxas por expedición de documentos. De conformidade co establecido no artigo 17) do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora de Facendas, o expediente de referencia queda sometido a información pública e audiencia ós interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas municipais, situadas na rúa Carreira, n.º 38, dende as 9.00 ata as 14.00 horas, e presentar as alegacións que consideren oportunas. No caso de que non se presentara ningunha reclamación, o acordo elevarase automáticamente a definitivo, sen necesidade de acordo plenario. Miño, 2 de xuño de 2017. O alcalde Ricardo A. M. Sánchez Oroza
09/06/2017 | Administración LocalMunicipal
Corcubión
Bases Brigada Medioambiental (PMA)

ANUNCIO Bases Brigada PMA 2017 Por Decreto n.º 222/2017 o alcalde-presidente resolveu convocar procedemento público para a contratación temporal de tres peóns para a Brigada Mediambiental do PMA da Deputación da Coruña e aprobar as bases para a realización do correspondente concurso-oposición, que poden ser consultadas na web municipal www.corcubion. gal e no taboleiro de edictos da Casa do Concello. O prazo de presentación de solicitudes será de 5 días hábiles, contados a partir do seguinta á data de publicación do presente anuncio no BOP. Corcubión, 1 de xuño de 2017. O alcalde-presidente, Manuel Insua Insua
09/06/2017 | Administración LocalMunicipal
A Coruña
Instituto Municipal A Coruña Espectáculos
Aprobación inicial dun expediente modificativo do presuposto do IMCE de 2017

Aprobación inicial dun expediente modificativo do presuposto do IMCE de 2017 O Excelentísimo Concello Pleno, en sesión ordinaria realizada o día 5 de xuño de 2017, aprobou inicialmente un expediente modificativo do presuposto do Instituto Municipal Coruña Espectáculos (IMCE) de 2017, de concesión de créditos extraordinarios. O referido expediente permanecerá exposto ao público, despois da publicación do anuncio no Boletín Oficial da Provincia, no taboleiro de anuncios do IMCE, na Avda. da Mariña 18, durante o prazo de quince días hábiles, contados a partir do seguinte ao da súa publicación no citado boletín oficial, para os efectos de exame e presentación de reclamacións ante o Pleno, segundo o disposto no artigo 169.1, en relación co 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. Se finalizado o período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. O que se publica para os efectos previstos na lexislación citada. A Coruña, 6 de xuño de 2017. Marcos Julio Ines Maria Bielsa Duaso do IMCE
09/06/2017 | Administración LocalMunicipal
Corcubión
Bases Técnico de Turismo AG

ANUNCIO Bases técnico de turismo Por Decreto n.º 224/2017 o alcalde-presidente resolveu convocar procedemento público para a contratación temporal dun técnico de turismo, financiado pola Axencia Turismo de Galiza, e aprobar as bases para a realización do correspondente concurso-oposición, que poden ser consultadas na web municipal www.corcubion. gal e no taboleiro de edictos da Casa do Concello. O prazo de presentación de solicitudes será de 5 días hábiles, contados a partir do seguinta á data de publicación do presente anuncio no BOP. Corcubión, 1 de xuño de 2017. O alcalde-presidente, Manuel Insua Insua
09/06/2017 | Administración LocalMunicipal
San Sadurniño
Aprobación definitiva de modificación de créditos

A Xunta de Goberno Local deste Concello, en sesión celebrada o pasado día 02/05/17 aprobou inicialmente o expediente de modificación de créditos nº 01/2017, de transferencia de créditos por unha cantidade total de 1.850 €. O referido expediente permaneceu exposto ó público na Intervención deste Concello durante o prazo de quince días hábiles, contados dende a súa publicación no BOP nº 86, do 09/05/17, sen que durante ese prazo se presentara reclamación algunha, polo que o expediente considérase definitivamente aprobado. En consecuencia, procédese á publicación dos novos importes do orzamento de gastos resumido por capítulos, segundo o disposto no artigo 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais: Contra a aprobación definitiva poderase interpoñer recurso contencioso- administrativo ante a sala correspondente do Tribunal Superior de Xustiza de Galicia no prazo de dous meses contados dende a data de aprobación definitiva. San Sadurniño, 6 de xuño de 2017. O Alcalde, Secundino García Casal.
09/06/2017 | Administración LocalMunicipal
A Capela
Padrón contribuíntes mes maio exercicio 2017 taxa pola prestación do servizo de ensino na escola municipal de música e o período de pagamento en voluntaria

Por resolución desta alcaldía número 162/2017, do día 6 de xuño de 2017 aprobouse o padrón de contribuíntes correspondente ao mes de maio do exercicio 2017 da taxa pola prestación do servizo de ensino prestado na Escola Municipal de Música e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 6 de xuño de 2017 O alcalde Manuel Meizoso López
09/06/2017 | Administración LocalMunicipal
Corcubión
Bases Téncnico de Turismo DC

ANUNCIO Bases técnico de turismo AG.2017 Por Decreto n.º 223 /2017 o alcalde-presidente resolveu convocar procedemento público para a contratación temporal dun técnico de turismo, financiado pola Deputación da Coruña, e aprobar as bases para a realización do correspondente concurso-oposición, que poden ser consultadas na web municipal www.corcubion. gal e no taboleiro de edictos da Casa do Concello. O prazo de presentación de solicitudes será de 5 días hábiles, contados a partir do seguinta á data de publicación do presente anuncio no BOP. Corcubión, 1 de xuño de 2017. O alcalde-presidente, Manuel Insua Insua
09/06/2017 | Administración LocalMunicipal
A Coruña
Área de Seguridade e Mobilidade
Aprobación definitiva da modificación da Ordenanza do servizo público de ordenación e regulación do aparcadoiro (ORA)

ANUNCIO DE APROBACIÓN DEFINITIVA DA MODIFICACIÓN DA ORDENANZA DO SERVIZO PÚBLICO DE ORDENANCIÓN E REGULACIÓN DO APARCADOIRO (ORA) O Excmo. Concello Pleno, en sesión celebrada en data 05 de xuño de 2017, acordou aprobar definitivamente o expediente de modificación da Ordenanza do Servizo Público de Ordenación e Regulación do Aparcadoiro (ORA). De conformidade co establecido no art.46 da Lei 29/1998, de 13 de xullo, Reguladora da Xurisdición Contencioso-Administrativa, contra o presente acordo e contra as modificacións introducidas polo mesmo no texto da Ordenanza do Servizo Público de Ordenación e Regulación do Aparcadoiro (ORA), os interesados poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir do día seguinte ao da publicación deste anuncio. Poderán interpoñer calquera outro que estimen procedente. MODIFICACIÓN DA ORDENANZA DO SERVIZO PÚBLICO DE ORDENACIÓN E REGULACIÓN DE APARCADOIRO (ORA) Art.12.–Infraccións.1.–Considéranse infraccións a esta Ordenanza: a) Estacionar en espazo de Zona ORA sen título habilitante específico que o autorice ou cando este non se poida comprobar. b) Estacionar en Zona ORA calquera dos vehículos que o teñen expresamente prohibido nesta Ordenanza. c) Rebasar el tiempo abonado en el ticket. d) Estacionar fóra dos límites marcados horizontalmente. e) Non desprazar o vehículo unha vez expirado o tempo abonado, polo menos dous tramos de vía ou durante un mínimo de 30 minutos antes de regresar ao mesmo tramo. Non terá a consideración de infracción para os efectos previstos nos apartados a) e c), e non provocará o inicio do procedemento sancionador, quedando sen efecto o aviso de denuncia, o estacionamento en espazo de Zona ORA sen título habilitante específico que o autorice ou cando este non sexa válido, ou pasando o tempo sinalado no título habilitante, sempre que o usuario abone a tarifa por estacionamento sen título ou a tarifa por exceso reguladas na Ordenanza Fiscal correspondente.2.–Tamén se considerarán infraccións, sen prexuízo da responsabilidade penal en que se puidese incorrer, a manipulación, falsificación ou calquera outro uso fraudulento dos distintivos de estacionamento concedidos polo Concello ou expedidos mecanicamente.3.–As infraccións a esta Ordenanza terán a consideración de leves conforme ao establecido na Ordenanza de Circulación sempre que non se opoña á normativa sobre tráfico, circulación e seguridade viaria vixente, sen prexuízo de que concorran con calquera outra infracción. O que se publica en cumprimento das disposicións citadas. A Coruña, 06 de xuño de 2017. O Director de Espazo Público e Mobilidade, Jorge Juan Cao Abad
09/06/2017 | Administración LocalMunicipal
Corcubión
Bases de limpeza de praias 2017

ANUNCIO Limpeza de praias Por Decreto n.º 225/2017 o alcalde-presidente resolveu convocar procedemento público para a contratación temporal de catro peóns para limpeza de praias financiados pola Deputación da Coruña e aprobar as bases para a realización do correspondente concurso-oposición, que poden ser consultadas na web municipal www.corcubion. gal e no taboleiro de edictos da Casa do Concello. O prazo de presentación de solicitudes será de 5 días hábiles, contados a partir do seguinta á data de publicación do presente anuncio no BOP. Corcubión, 5 de xuño de 2017. O alcalde-presidente, Manuel Insua Insua
09/06/2017 | Administración LocalMunicipal
Curtis
Anuncio.- Aprobación inicial do Plan económico-financeiro 2016-2017

O Pleno do Concello de Curtis, en sesión ordinaria celebrada o día 2 de xuño de 2017, acordou a aprobación do Plan económico-financeiro para os exercicios 2016-2017. De acordo co disposto nos artigos 23.4 da Lei orgánica 2/2012 e 26 do Real decreto lexislativo 1463/2007, publícase este anuncio de aprobación do plan coa finalidade de estar exposto ao público durante o prazo de 15 días dende a súa publicación. Unha vez rematado este prazo, publicarase o texto do Plan Económico Financeiro no BOP a efectos exclusivamente informativos. Curtis, 5 de xuño de 2017 O alcalde Asdo.- Javier Fco. Caínzos Vázquez
09/06/2017 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Cesamento de persoal eventual da Deputación Provincial da Coruña

ANUNCIO Resolución n.º 17026/2017 de data 29/05/2017 pola que se cesa a persoal eventual da Deputación Provincial da Coruña Pola dita resolución, o Presidente da Deputación Provincial da Coruña, de conformidade co disposto nos artigos 12 do Real Decreto Lexislativo 5/2015, do 30 de outubro, polo que se aproba o texto refundido da Lei do estatuto básico do empregado público; 30 e seguintes da Lei 2/2015, de 29 de abril, do emprego público de Galicia; 104 e 104 bis da Lei 7/1985, do 2 de abril, reguladora das bases do réxime local, así como o artigo 176 do RD Lexislativo 781/1986, do 18 de abril, polo que se aproba o texto refundido das disposicións vixentes do réxime local, RESOLVEU: 1. Cesar á persoa que de seguido se indica no posto de persoal eventual que así mesmo se relaciona e con efectos á finalización da xornada que se sinala: 2. Publicar esta resolución no Boletín Oficial da Provincia. A Coruña, 1 de xuño de 2017. O Presidente O Secretario Xeral PDFR 21179/2015 do 01/10/2015 O Deputado Antonio Leira Piñeiro José Luis Almau Supervía
09/06/2017 | Administración LocalMunicipal
Fene
Servizos Económicos e Tributarios
Anuncio de cobranza de padróns fiscais do mes de abril do SAF a través da Lei de dependencia e Programa básico de axuda no fogar

Anuncio de cobranza Por Resolución da Alcaldía núm.584/2017, de 31 de maio, aprobáronse os padróns fiscais correspondentes ao mes de abril do 2017 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 02/06/2017. O alcalde, Juventino J Trigo Rey
09/06/2017 | Administración LocalMunicipal
Cariño
Exposición da conta xeral de 2016

Exposición pública da conta xeral 2016 En cumprimento do que dispón o artigo 212 do Texto Refundido da Lei Reguladora das Facendas locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas en data 29/05/2017, exponse ao público a Conta Xeral correspondente ao exercicio 2016, por un prazo de quince días hábiles e oito máis, durante os cales os que se estimen interesados poderán presentar reclamacións, reparos ou observacións que teñan por convenientes. Cariño, a 31 de maio de 2017. O Alcalde, J. Miguel Alonso Pumar
09/06/2017 | Administración LocalMunicipal
Oleiros
Áreas de Cultura, Educación e Deportes
Anuncio de procedemento aberto con multiplicidade de criterios de valoración

a) Organismo: Concello de Oleiros. b) Dependencia que tramita o expediente: Asesoría Xurídica de Cultura, Ensino, Deportes, Formación e Emprego e Xuventude. c) Obtención de documentación e información: edificio A Fábrica. Rúa do Inglés nº 13, 15172 Perillo-Oleiros. Teléfono: 981610000 Correo electrónico: ensino@oleiros. org o Perfil do contratante.- http://www.contrataciondelestado.esd) Data límite de obtención de documentación e información: transcorridos quince días naturais contados a partir do día seguinte ao da publicación do último anuncio de licitación no BOP ou no perfil do contratante.2.- OBXECTO DO CONTRATO: Servizo denominado “Escola Municipal de Música”, que inclúe “Desenvolvemento e dirección da actividade da Escola Municipal de Música de Oleiros” e a “Xestión dos locais municipais de ensaio musical para a mocidade de Oleiros”. 3. PRAZO DE EXECUCIÓN: Dous anos. Prórrogas: poderá prorrogarse o contrato por anualidades, ata un máximo de 2 anos máis. a) Tramitación: ORDINARIA b) Procedemento: ABERTO c) Forma: PROCEDEMENTO ABERTO CON MULTIPLICIDADE DE CRITERIOS DE VALORACION d) Criterios de adxudicación: os establecidos no punto XI do prego. Importe anual.- 319.797,83 euros. Importe total polos dous anos de contrato.- 639.595,66 euros. Provisional: Non se esixe Definitiva: 5% do importe de adxudicación. a) Clasificación: Non se esixe. b) Solvencia económica e financeira e solvencia técnica e profesional: criterios establecidos no punto XII do prego. a) Data límite de presentación de ofertas: quince días naturais contados dende o seguinte ao da publicación do último anuncio de licitación no BOP ou no perfil do contratante. b) Modalidade de presentación: Manual. c) Lugar de presentación: Rexistro Xeral de Entrada ubicado no edificio “A Fábrica”, no enderezo sinalado anteriormente. Horario: de 8:30 a 14:00 horas. d) DOCUMENTACIÓN A PRESENTAR: Presentarase en 3 sobres pechados, que conterán a documentación esixida na punto IX do Prego de cláusulas administrativas:  Sobre 1: “Documentación xeral”.  Sobre 2: Documentación referida aos criterios de valoración cuxa ponderación dependa dun xuízo de valor.  Sobre 3.- Documentación referida aos criterios de valoración cuxa ponderación non depende dun xuízo de valor. Os gastos correspondentes aos anuncios da licitación serán por conta do adxudicatario ata un importe máximo de 600 euros. Oleiros, a 1 de xuño de 2017. O ALCALDE Asdo. Angel García Seoane
22/06/2017 | Administración LocalMunicipal
A Capela
Aprobación inicial padrón fiscal taxa do sumidoiro para o exercicio 2017

Por resolución da Alcaldía – Presidencia de data dezasete de xuño de dous mil dezasete, acordouse aprobar inicialmente o Padrón Fiscal correspondente á Taxa do Sumidoiro para o exercicio 2017. De conformidade co disposto no artigo 17.1 do RDL 2/2004, do 5 de marzo (TRLRHL) o referido Padrón Fiscal queda exposto ó público durante o prazo de trinta días contados a partir da publicación do presente anuncio no BOP, ós efectos de exame e reclamacións, en especial os recursos que poidan plantexarse ó abeiro do establecido no artigo 108 da Lei 7/85, de 2 de abril, Reguladora das Bases de Réxime Jurídico das Entidades Locais, en relación co disposto no artigo 14.2 do RDL 2/2004, de 5 de xuño (TRLRHL). Este anuncio ten o carácter de notificación colectiva de acordo co establecido no artigo 102.3 da Lei 58/2003, do 17 de decembro, Xeral Tributaria. A Capela, 17 de xuño de 2017 O alcalde, Manuel Meizoso López
22/06/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de contratación de servizos de encadernación para a Deputación da Coruña

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2017.00080.2. Obxecto do contrato: SERVIZOS DE ENCADERNACIÓN PARA A DEPUTACIÓN DA CORUÑA.3. Prazo de execución: un ano, a partir do día seguinte á data de formalización do contrato en documento administrativo, prorrogable até un máximo dun ano máis.4. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios de valoración.5. Presuposto máximo anual: 25.000,00 €, IVE incluído.5 bis. Valor estimado: 51.652,90 €. 6. Garantía provisional: non se esixe.7. Garantía definitiva: 5% do presupuesto base de licitación IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. Os licitadores poderán acreditar a súa solvencia indistintamente mediante a súa clasificación no grupo M, subgrupo 04 (servizos de encadernación e acabado de libros), categoría a (categoría Real Decreto 1098/2001) actual categoría 1 (categoría disposición transitoria terceira do Real Decreto 773/2015) ou ben acreditando o cumprimento dos requisitos específicos de solvencia esixidos na cláusula 10.1.2, apartado G.8. ter. condicións especiais de execución: ver cláusula 35 do prego.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de Referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Obtención de pregos e información: perfil de contratante en www.dacoruna. gal 981 080 314.11. Gastos de anuncios: os gastos correspondentes aos anuncios da licitación serán por conta do adxudicatario. O PRESIDENTE, O SECRETARIO, Valentín González Formoso José Luis Almau Supervía
22/06/2017 | Administración LocalMunicipal
Culleredo
Economía, Facenda e Réxime Interior
Resolución provisión (libre designación) posto traballo Xefa/e Servizo Medio Ambiente, Servizos e Obras

Por Resolución da concelleira de Réxime Interior, Patrimonio e Contratación do 16 de xuño de 2017, resolveuse o seguinte: “Adxudicar a don Maurice John Messias Ouazza, DNI XXXXXXXXX, o posto de traballo “Xefa/e Servizo Medio Ambiente, Servizos e Obras” (Código MS.1.1.01 da RPT). Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 124.1 da Lei 39/2015, de 1 de outubro, do procedemento administrativo común das administracións públicas; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 124 da Lei 39/2015, de 1 de outubro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses.” Culleredo, 16 de xuño de 2017 A concelleira de Réxime Interior, Patrimonio e Contratación Marta María Iglesias Becerra
22/06/2017 | Administración LocalMunicipal
Melide
Aprobación inicial modificación dos apartados 1 e 2 do artigo 6 da Ordenanza fiscal número 20, reguladora da taxa pola prestación do servizo da escola infantil municipal

O Pleno da Corporación, en sesión do 20 de xuño de 2017, acordou aprobar inicialmente a modificación dos apartados 1 e 2 do artigo 6 da Ordenanza Fiscal número 20, reguladora da taxa pola prestación do servizo da Escola Infantil Municipal, o que se expón ao público na Secretaría municipal, durante trinta días hábiles, que comezarán a contar dende o seguinte día hábil ao da derradeira publicación deste anuncio no taboleiro de edictos do Concello ou no BOP, dentro dos cales os interesados poderán examinar o expediente e presentar as reclamacións que estimen oportunas. De non se presentar reclamacións, entenderanse definitivamente adoptado o acordo, ata entón provisional, sen necesidade de novo acordo plenario. Melide, 20 de xuño de 2017. A alcaldesa Dalia García Couso
22/06/2017 | Administración LocalMunicipal
Moeche
Aprobación inicial do expediente de modificación de créditos 5/2017 e da modificación do anexo de investimentos

O Pleno da Corporación, en sesión de data 15 de xuño de 2017, prestou a súa aprobación inicial o expediente de modificación de créditos núm.5/2017, na modalidade de suplemento de crédito e créditos extraordinarios financiado con cargo a anulacións ou baixas de créditos doutras aplicacións, xunto coa modificación do anexo de investimentos do presuposto de 2017. En cumprimento do disposto no artigo 169.1, por remisión do 177.2, do Real decreto 2/2004, do 5 de marzo, polo ques e aproba o texto refundido da Lei reguladora das facendas locais, sométese o expediente á exposición pública durante o prazo de quince días, contados desde o día seguinte ao da inserción deste anuncio no BOP, para que os interesados poidan examinar o expediente e presentar as reclamacións que consideren oportunas. Se unha vez transcorrido o devandito prazo non se presentan alegacións, considerarase aprobado definitivamente o dito acordo. Moeche, a 19 de xuño de 2017. A alcaldesa Asdo.: Beatriz Bascoy Maceiras